Natten til torsdag blev politiet kaldt til Jomfu Ane Gade i Aalborg efter en ung kvinde havde fået en lussing af en 30-årig mand. Manden, der kommer fra Aalborg Øst, har tidligere været kæreste med kvinden. Ifølge vagtchef hos Nordjyllands Politi, Henrik Beck, har manden før optrådt voldelig over for kæresten, og nattens lussing i Aalborgs festgade skulle angiveligt være for at true ekskæresten til ikke at melde den tidligere episode. Den 30-årige mand er ikke helt ukendt for politiet. I dagtimerne - forud for det voldelige optrin i Jomfru Ane Gade - var en patrulje kaldt ud til manden og hans mor. Her havde manden chikaneret sin egen mor. Manden bliver løsladt efter afhøring, men er fortsat sigtet i sagerne.

Opsummering:
En ung mand fra Aalborg blev anholdt efter voldelige optrin overfor mandens egen mor og hans ekskæreste.